Esi Buobasa

Esi Buobasa (Fuveme, Ghana) ch'ẹnẹ Ghana ki at'ẹja, ẹnẹ ki kw'efu ewo todu ogbegbele nwu ki kpabiẹ manyi ẹnẹ ki akpọla ugbo ẹrida akpa.

Efu ọdọ 2023, ma du  Buobasa tẹ ki chẹnẹ ka efu abobulẹ ku ma n'ukpahiu nyọnyọ efu ilẹ-i dabi ali ki 100 Women (BBC) ka todu amẹnwu ki che agwunyi akpa to ki neke nyi ki dagoor.

 Ukọlọ 
Ma bi Buobasa manyi i gba dufu efewo Fuveme, ki ch'ewo kekele ki dẹ iba Keta. agbagba ọdọ 2000 kpai ọdọ 2010, anẹ ki dẹ alimeji Keta Lagoon kpai Gulf of Guinea, mu rida tẹ anẹ ẹlanyi kẹkẹ todu omi ohimili ki gba nyatẹ t'alu ki dẹ le. Abalẹ gẹ omi ki cha kwefu Volta River mu efewo lẹ gba ny'ọwọ chaka.

Unyi wewe d'ọmọ akpabiẹ iko t'iko du manyi omi ki du efewo lẹ jẹnwu Buobasa ki che akpẹja, kpai ọkọ nwu kpai amọma nwu mẹlu ki kwefu ewo lẹ, ku ma lo ti ẹdọ efewo ku ma chanẹ ọlayi ma etitọ. Ama ma ñọ n'ọwọ t'ẹnwu ogbogaga ki adu ọkọ wa efu akw'ọra unyi ma ki ch'ẹja ekpa gẹ-n.

Todu ki ẹnwu ki ẹrida ogbegbele akpabiẹ nwu ojanẹ ki bulọ, Buobasa chanẹ ujọ amonẹ ki ach'atọko abobulẹ ku ma kp'ẹja ku ma dẹ uña nwu. Udama ma dẹ todu ku ch'ukọchẹ ukọlọ omunẹ ki dẹ nwu ma ku ma neke dabi dago gẹ. I la nọ du ọkọ dufu gẹ todu ki ch'atẹko unyi ki kpabiẹ abẹki ọkọ ki lenyọ todu uchobi ẹrida akpa ki ache uj'ọgba. Ẹgba ki Buobasa ch'agboji i jẹ nwu ki tẹ efu ọtakada BBC efu ọdọ 2023 ku ma dọ ki 100 Women (BBC).

 Ẹtẹ nwu